पार्क में बैठ गाया- 'रमैय्या वस्तावैय्या, रमैय्या वस्तावैय्या, मैंने दिल तुझको दिया'
हरियाणा के गृह एवं स्वास्थ्य मंत्री अनिल विज हमेशा सुर्खियों में रहते हैं। कभी उनके कड़े तेवर तो कभी उनके गीत चर्चा का विषय बन जाते हैं। गृह मंत्री विज को गायकी का शौक है। आज सुबह भी अंबाला कैंट के सुभाष पार्क में बैठ अनिल विज ने समां बांधा।
हरियाणा के गृह एवं स्वास्थ्य मंत्री अनिल विज हमेशा सुर्खियों में रहते हैं। कभी उनके कड़े तेवर तो कभी उनके गीत चर्चा का विषय बन जाते हैं। गृह मंत्री विज को गायकी का शौक है। आज सुबह भी अंबाला कैंट के सुभाष पार्क में बैठ अनिल विज ने समां बांधा। विज ने श्री 420 (1955) मूवी का 'रमैय्या वस्तावैय्या, रमैय्या वस्तावैय्या, मैंने दिल तुझको दिया' यह गीत इस कदर गाया कि वहां उपस्थित सभी लोग तालियां बजाते हुए सुर में सुर मिलाते हुए नजर आए।
विज ने झूमते हुए गाया कि 'रमैय्या वस्तावैय्या, रमैय्या वस्तावैय्या, मैंने दिल तुझको दिया' नैनों में थी प्यार की रोशनी, तेरी आंखों में ये दुनियादारी न थी..., तू और था, तेरा दिल और था, तेरे मन में ये मीठी कटारी ना थी...., मैं जो दुःख पाऊं तो क्या, आज पछताऊं तो क्या, मैंने दिल तुझको दिया....।
विज ने बी प्राक के साथ गाया था गाना 
विदित हो कि एक माह पहले गृह मंत्री अनिल विज ने मशहूर बॉलीवुड गायक बी प्राक से साथ भी उनकी सुर में सुर मिलाते हुए देश भक्ति का गाना ‘तेरी मिट्टी में मिल जावां’ गाया था। उनका मानना है कि दुख और निराशा को गीत-संगीत से बहुत हद तक दूर किया जा सकता है। बता दें कि गायक बी प्राक द्वारा गए ‘बढ़ते जाना है, इंडिया हंसते जाना है’गीत में भी अनिल विज के वीडियो शामिल किए गए हैं।